CELEX: 52014PC0726
Language: ro
Date: 2014-12-16
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/014 DE/Aleo Solar)

|
			
		
		
		52014PC0726
		
			Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/014 DE/Aleo Solar) /* COM/2014/0726 final - 2014/ () */
			
				
		
		
			
			   	EXPUNERE DE MOTIVE
CONTEXTUL PROPUNERII
1.           Normele aplicabile contribuțiilor
financiare din Fondul european de ajustare la globalizare (FEG) sunt
prevăzute în Regulamentul (UE) nr. 1309/2013 al Parlamentului European și
al Consiliului din 17 decembrie 2013 privind Fondul european de ajustare la
globalizare (2014-2020) și de abrogare a Regulamentului (CE) nr. 1927/2006[1] („Regulamentul privind
FEG”). 
2.           Autoritățile
germane au depus cererea EGF/2014/014 DE/Aleo Solar pentru a obține o
contribuție financiară din partea FEG, ca urmare a concedierilor
efectuate la Aleo Solar AG și la două filiale din Germania.
3.           După evaluarea acestei
cereri, Comisia a concluzionat, în conformitate cu toate dispozițiile
aplicabile ale Regulamentului privind FEG, că sunt îndeplinite condițiile
pentru acordarea unei contribuții financiare din FEG.
REZUMATUL CERERII
 Cererea FEG || EGF/2014/014 DE/Aleo Solar 
 Stat membru || Germania 
 Regiunea (regiunile) în cauză (nivel NUTS 2) || Brandenburg (DE 40) și Weser-Ems (DE 94) 
 Data depunerii cererii || 29.7.2014 
 Data confirmării primirii cererii || 4.8.2014 
 Data cererii de informații suplimentare || 11.8.2014 
 Termenul furnizării de informații suplimentare || 23.9.2014 
 Termenul-limită pentru finalizarea evaluării || 16.12.2014 
 Criteriu de intervenție || Articolul 4 alineatul (1) litera (a) din Regulamentul privind FEG 
 Întreprinderea principală || Aleo Solar AG 
 Sectorul (sectoarele) de activitate economică (diviziunea NACE a doua revizuire)[2] || Diviziunea 26 - „Fabricarea computerelor, a produselor electronice și optice” 
 Numărul de filiale, furnizori și producători din aval || 2 
 Perioada de referință (patru luni) || 7 martie 2014 - 7 iulie 2014 
 Numărul de concedieri sau de încetări ale activității în decursul perioadei de referință (a) || 657 
 Numărul de disponibilizări și de încetări ale activității înainte sau după perioada de referință (b) || 0 
 Numărul total de concedieri și încetări ale activității (a + b) || 657 
 Numărul total estimat de beneficiari vizați || 476 
 Numărul de tineri vizați care nu sunt încadrați profesional și nu urmează niciun program educațional sau de formare (tineri NEET) || 0 
 Bugetul pentru serviciile personalizate (EUR) || 1 719 601 
 Bugetul pentru implementarea FEG[3] (EUR) || 105 000 
 Buget total (EUR) || 1 824 601 
 Contribuția din partea FEG (60 %) (EUR) || 1 094 760 
EVALUAREA CERERII
Procedură
4.           La 29 iulie 2014,
autoritățile germane au depus cererea EGF/2014/014 DE/Aleo Solar în
termen de 12 săptămâni de la data la care au fost îndeplinite
criteriile de intervenție stabilite mai jos. Comisia a confirmat primirea
cererii în termen de două săptămâni de la data depunerii
acesteia, la 4 august 2014, și a solicitat informații suplimentare
din partea autorităților germane la 11 august 2014. Aceste informații
suplimentare au fost furnizate în termen de șase săptămâni de la
data cererii. Termenul de 12 săptămâni de la data primirii cererii
complete, în cursul căruia Comisia ar trebui să finalizeze evaluarea
conformității cererii cu condițiile de acordare a unei contribuții
financiare, expiră la 16 decembrie 2014.
Eligibilitatea cererii
Întreprinderile și beneficiarii în
cauză
5.           Cererea se referă la 657
de lucrători concediați de la Aleo Solar AG și de la cele
două filiale ale sale Aleo Solar Dritte Produktion GmbH (Prenzlau) și
Aleo Solar Deutschland GmbH (Oldenburg). Aleo Solar și-a desfășurat
activitatea în sectorul economic încadrat la diviziunea 26 NACE a doua
revizuire („Fabricarea computerelor, a produselor electronice și optice”).
Concedierile efectuate de întreprinderile în cauză sunt localizate în
regiunile de nivel NUTS 2[4] 
Brandenburg (DE 40) și Weser-Ems (DE 94).
 Întreprinderile și numărul de concedieri din perioada de referință 
 Aleo Solar AG || 390 
 Aleo Solar Dritte Produktion GmbH || 163 
 Aleo Solar Deutschland GmbH || 104 
 Număr total de întreprinderi: 3 || Număr total de disponibilizări: || 657 
 Numărul total de persoane care au fost nevoite să-și înceteze activitatea independentă: || 0 
 Total (lucrători și persoane cu activitate independentă): || 657 
Criterii de intervenție
6.           Autoritățile
germane au depus cererea în temeiul criteriilor de intervenție de la
articolul 4 alineatul (1) litera (a) din Regulamentul privind FEG, conform
căruia se solicită disponibilizarea sau încetarea activității
a cel puțin 500 de lucrători sau persoane care desfășoară
o activitate independentă pe o perioadă de referință de
patru luni, într-o întreprindere dintr-un stat membru, inclusiv lucrătorii
disponibilizați sau persoanele care desfășurau o activitate
independentă și care își încetează activitatea în cadrul
furnizorilor și al producătorilor din aval ai întreprinderii
respective.
7.           Perioada de referință
de patru luni este cuprinsă între 7 martie 2014 și 7 iulie 2014.
8.           Cererea se referă la 390
de lucrători concediați[5]
de la Aleo Solar AG în timpul perioadei de referință de patru luni și
la 267 de lucrători concediați de la cele două filiale ale
acestei întreprinderi, în cursul aceleiași perioade de referință.
Calcularea concedierilor și a
cazurilor de încetare a activității
9.           Concedierile au fost
calculate astfel: 
–              
Toate cele 657 de concedieri sunt calculate de
la data notificării individuale de concediere din partea angajatorului sau
de încetare a contractului de muncă al lucrătorului. 
Beneficiari eligibili
10.         Cererea nu include nicio
altă concediere înainte sau după perioada de referință.
11.         Numărul total de
beneficiari eligibili este așadar de 657. 
Legătura dintre
disponibilizări și modificările structurale majore ale comerțului
mondial ca urmare a globalizării
12.         În scopul de a stabili
legătura dintre disponibilizări și modificările majore
apărute în structura comerțului mondial ca urmare a
globalizării, Germania afirmă că Aleo Solar este o societate
germană din cadrul grupului Robert Bosch, care are unități de
producție și în Spania, Italia, SUA, Australia și Anglia, dintre
care câteva au fost vândute în ultimii ani.
13.         Aceasta este doar una dintre
numeroasele întreprinderi europene din sectorul energiei solare care au dat
faliment, au părăsit sectorul, și-au închis parțial sau
total producția sau au fost vândute unor investitori chinezi în ultimii
ani (din 2010). Indicele de creștere durabilă a energiei fotovoltaice
pentru 2011[6]
concluzionează că „veniturile totale ale celor 33 de întreprinderi
din sectorul fotovoltaic incluse în studiu[7]
au crescut cu 79 %, de la 21 la 36 de miliarde de dolari (2005-2011), pe o
piață în care instalațiile au crescut cu 129 %. Veniturile
întreprinderilor chineze și taiwaneze au crescut mai rapid decât cele ale
întreprinderilor din Germania și din SUA. Cota de piață a
întreprinderilor germane a continuat să scadă. Întreprinderile din
SUA au renunțat la cota de piață după patru ani de câștiguri.”
Astfel, în perioada 2005-2011, cota de venit a Chinei a crescut de la 11% la 45%,
iar cota Germaniei a scăzut de la 64% la 21%. Un alt stat membru al UE cu
o producție suficient de semnificativă pentru a fi menționată
este Spania, cu 1 %.
14.         China dispune de
supracapacități enorme în ceea ce privește modulele solare, care
nu pot fi absorbite nici de consumatorii săi proprii, nici de piața
mondială. Acest lucru, împreună cu scăderea cererii la nivel
mondial, a dus la prăbușirea prețurilor. Ca urmare a sprijinului
financiar disponibil la nivel local pentru producătorii din China și
a priorității acordate sectorului în cadrul planului cincinal actual
al Chinei (2011-2015), aceste întreprinderi pot să supraviețuiască
și să se dezvolte prin vânzarea produselor la prețuri reduse pe
piețele din străinătate. Mai mult de 90 % din producția
chineză se exportă, 80 % din aceasta fiind exportată în UE.
În 2011, prețurile din UE au scăzut cu 40 % în comparație
cu 2010, la un nivel inferior costurilor de producție ale Aleo Solar. În 2013,
UE a aprobat aplicarea unor taxe suplimentare pe modulele solare originare din
China, și un preț minim care, cu toate acestea, se situează sub
nivelul costurilor de producție ale producătorilor germani.
15.         În 2010, cifra de afaceri a
Aleo Solar a fost de 550 de milioane de EUR, cu un profit de 43 de milioane de
euro care a început să scadă brusc în 2011, ajungând în 2013 la
pierderi în valoare de 92 de milioane de EUR. Numărul angajaților
întreprinderii a scăzut între timp de la 995 în 2011 la 740 în 2013. În
ciuda numeroaselor eforturi de restructurare și de îmbunătățire
a eficienței, întreprinderea nu a reușit să își
redobândească profitabilitatea, rămânând cu perspective de viitor
negative. Aleo solar a intrat în lichidare și și-a închis sau vândut
unitățile de producție, în timp ce alte întreprinderi germane
din sectorul energiei solare care se confruntă cu pierderi și-au
orientat producția către Extremul Orient, de exemplu, în Malaysia. 
16.         Până în prezent,
fabricarea de module solare a făcut obiectul a două cereri FEG
(inclusiv al prezentei), ambele fiind fundamentate pe aspecte comerciale legate
de globalizare.
Evenimente care duc la concedieri și
la încetarea activității
17.         Evenimentele care au dus la
concedieri sunt închiderea a două unități de producție din
Germania ale Aleo solar — unitatea din Prenzlau (553 de concedieri) și
centrul administrativ din Oldenburg (104 concedieri). Unitatea de producție
din Prenzlau a fost între timp vândută de către lichidator unui
consorțiu asiatic, care a preluat 164 de lucrători concediați de
Aleo Solar. Acești lucrători, deși pentru moment reangajați,
sunt eligibili să participe la măsurile FEG (cu condiția ca
acestea să fie compatibile cu programul lor de lucru), securitatea noilor
lor locuri de muncă fiind incertă.
Impactul preconizat al concedierilor
asupra economiei și ocupării forței de muncă la nivel
local, regional sau național
18.         Aceste concedieri au un impact
negativ semnificativ asupra economiei regionale din Prenzlau / Brandenburg.
Această zonă are o densitate a populației relativ mică (41/km
față de media națională de 84/km). Cea mai mare parte a
întreprinderilor din zonă sunt mici și mijlocii, și numai 10
întreprinderi (0,3 %) au peste 249 de lucrători. Aleo Solar se
număra printre acești angajatori importanți și nu
există perspective imediate pentru ca lucrătorii concediați
să-și găsească noi locuri de muncă echivalente.
19.         Principalele sectoare din
regiune sunt agricultura (inclusiv producția ecologică), turismul,
uleiul mineral și producția de energie din surse regenerabile.
Venitul pe cap de locuitor este cu mult sub media națională. Zonele
Uckermark și Prenzlau au cele mai ridicate rate ale șomajului din
Germania, situate la 15.5 % și, respectiv, la 16,4 % (mai 2014). Rata
reală a șomajului ar fi mai mare cu 0,9 % dacă s-ar lua în
calcul lucrătorii care s-au angajat la societatea de transfer și au
inițiat măsuri pe care FEG este solicitat să le sprijine. Riscul
șomajului pe termen lung pentru lucrătorii concediați este
ridicat. Măsurile adresate lucrătorilor îi vor încuraja așadar
să privească dincolo de viitorul apropiat și să accepte
oferte de angajare dacă li se oferă această posibilitate.
20.         Situația ocupării
forței de muncă este mult mai promițătoare în zona
Oldenburg, unde se afla sediul administrativ al Aleo Solar, și cei 104 de
lucrători concediați nu sunt incluși în măsurile care
urmează a fi cofinanțate prin FEG. 
Beneficiari vizați și acțiuni
propuse
Beneficiari vizați
21.         Se estimează că
numărul lucrătorilor vizați care vor beneficia de măsuri se
ridică la 476 de persoane. Defalcarea acestor lucrători vizați
în funcție de sex, naționalitate și grupă de vârstă
este următoarea:
 Categorie || Numărul de beneficiari vizați 
 Sexul: || Bărbați: || 262 || (55,0 %) 
   || Femei: || 214 || (45,0 %) 
 Cetățenie: || Cetățeni ai UE: || 474 || (99,6 %) 
   || Cetățeni din afara UE: || 2 || (0,4 %) 
 Grupa de vârstă: || 15-24 ani: || 3 || (0,6 %) 
   || 25-29 ani: || 42 || (8,8 %) 
   || 30-54 ani: || 332 || (69,7 %) 
   || 55-64 ani: || 98 || (20,6 %) 
   || peste 64 ani: || 1 || (0,2 %) 
Eligibilitatea acțiunilor propuse
22.         Partenerii sociali ai Aleo
solar AG și Aleo Solar Dritte Produktion GmbH au convenit la începutul
anului 2014 cu privire la un plan social care include serviciile unei
întreprinderi de transfer. Organizația aleasă de părțile
interesate pentru a oferi servicii de transfer este BOB Transfer GmbH, care își
va propune serviciile în Prenzlau. Lucrătorii vor beneficia de serviciile
societății de transfer de la 11 aprilie 2014. Spre deosebire de
cererile anterioare ale Germaniei, nu va exista nicio posibilitate pentru inițierea
unor măsuri cu ajutorul cofinanțării FSE până la aflarea
rezultatului cererii de contribuție financiară din partea FEG.
23.         Toate măsurile prezentate
în continuare se combină pentru a forma un pachet de servicii
personalizate coordonat de societatea de transfer, care vizează reinserția
profesională a lucrătorilor disponibilizați:
–        Măsuri de formare profesională
(Qualifizierungen) : sunt oferite lucrătorilor eligibili în urma unor
interviuri de stabilire a profilului și de orientare profesională,
pentru a-i ajuta să beneficieze de oportunitățile detectate pe
piața forței de muncă. Cursurile de formare profesională
oferite se vor concentra asupra sectoarelor cu perspective de viitor, cum ar fi
construcțiile, sănătatea și asistența medicală,
comerțul cu amănuntul, cateringul, transportul și logistica.
Cursurile pot fi furnizate individual sau în grupuri, pornind de la competențele
de bază (precum școlile de limbi străine, IT, permis de
conducere) și ajungând la cursuri de perfecționare și cursuri de
pregătire a lucrătorilor pentru noile sectoare, inclusiv crearea de
întreprinderi. Cursuri speciale vor fi pregătite pentru 18 lucrători
concediați care au diverse handicapuri fizice.
–        Consiliere și orientare
profesională (Berufsorientierung): Aceste activități vor include
diverse instrumente inovatoare, cum ar fi cartografierea competențelor,
cereri de locuri de muncă video, cereri de locuri de muncă online și
lucrul de acasă. Instrumentul de cartografiere a competențelor a fost
dezvoltat în contextul inițiativei „Noi competențe pentru noi locuri
de muncă” a Comisiei și ar trebui să îi ajute pe lucrători
să creeze o corespondență între competențele prezentate în
dosarele de candidatură și potențialele noi locuri de
muncă. Cererile de locuri de muncă video vor ajuta candidații
să se prezinte în mod profesionist și să fie remarcați.
Lucrul de acasă ar putea să faciliteze angajarea, deoarece costul
angajării ar fi redus pentru potențialii angajatori.
–        Ateliere/grupuri colegiale: este vorba
despre întâlniri de grup asistate de un facilitator, care vor permite
participanților să facă schimb de idei și de reflecții.
Grupurile colegiale pot fi compuse după diferite criterii, de exemplu, în
funcție de grupa de vârstă, de nevoi, de structura familiei sau de
experiența profesională anterioară. Se va ține cont de
faptul că aproape 200 de participanți au mai mult de 50 de ani și
găsesc cu mai mare greutate un loc de muncă. Mai multe cupluri și
familii monoparentale sunt afectate de închidere și ar putea avea nevoie
de sprijin psihologic.
–        Consiliere în antreprenoriat
(Existenzgründerberatung) : această măsură va cuprinde servicii
de consultanță de specialitate pentru persoanele care iau în
considerare opțiunea de a crea o întreprindere. Vor fi prezentați noi
antreprenori și modele de afaceri pentru a stimula lucrătorii
concediați și a-i ajuta să dezvolte noi idei.
–        Consultanță inter-regională
(interregionale Beratung) Aceasta va încerca să încurajeze lucrătorii
să caute un loc de muncă în alte regiuni și poate cuprinde
vizite la târguri de locuri de muncă.
–        Căutarea unui loc de muncă
(Stellenresearch): un consilier specializat în căutarea de locuri de
muncă (Jobscout) își va folosi contactele și experiența
pentru a identifica eventualele locuri de muncă vacante care nu au fost
încă publicate, care ar putea fi potrivite pentru lucrătorii
eligibili. Pot fi organizate evenimente în cadrul cărora lucrătorii
eligibili să se prezinte noilor angajatori potențiali.
–        Consiliere post angajare
(Nachbetreuung/Beratung): lucrătorii pot beneficia de orientare și de
consiliere suplimentară după ce au obținut un nou loc de
muncă, astfel încât să se reducă la minimum riscul de a-și
pierde locul de muncă.
–        Consiliere post angajare/păstrarea
locului de muncă (Nachbetreuung/Beschaeftigungs-sicherung): Acest lucru
este deosebit de important pentru lucrătorii care își preiau noile
lor locuri de muncă în altă parte decât domiciliul lor anterior și
care pot avea nevoie de îndrumare și consiliere pe parcursul
adaptării.
–        Alocații de formare
(Transferkurzarbeitergeld): Alocația este echivalentă cu 60 %
din venitul net câștigat în trecut de lucrător sau cu 67 % în
cazul în care în îngrijirea beneficiarului se află unul sau mai mulți
copii. Alocația se plătește timp de aproximativ nouă luni
de la data la care lucrătorul începe să beneficieze de serviciile
societății de transfer.
24.         Serviciile propuse, descrise
aici, constituie măsuri active pe piața forței de muncă în
cadrul acțiunilor eligibile definite la articolul 7 din Regulamentul
privind FEG. Aceste acțiuni nu țin locul măsurilor pasive de
protecție socială. 
25.         Autoritățile germane
au furnizat informațiile necesare privind acțiunile care sunt
obligatorii pentru întreprinderile vizate în virtutea legislației naționale
sau în temeiul contractelor colective de muncă. Ele au confirmat că o
contribuție financiară din partea FEG nu va înlocui aceste acțiuni.
Bugetul estimat
26.         Costurile totale estimate sunt
de 1 824 601 EUR, incluzând cheltuieli pentru servicii personalizate de 1 719 601
EUR și cheltuieli pentru activitățile de pregătire,
gestionare, informare și publicitate, control și raportare de 105 000
EUR.
27.         Contribuția
financiară totală solicitată din FEG este de 1 094 760 EUR (60 %
din costurile totale).
 Acțiuni || Numărul estimat de participanți || Costul estimat per participant (EUR)* || Costuri totale estimate (EUR) 
 Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG] 
 Măsuri de formare profesională (Qualifizierungsmassnahmen): || 230 || 2 512 || 577 793 
 Consiliere și orientare profesională (Berufsorientierung) || 180 || 370 || 66 625 
 Ateliere/grupuri colegiale || 265 || 559 || 148 100 
 Consiliere în antreprenoriat (Existenzgründerberatung) || 25 || 1 225 || 30 634 
 Consultanță inter-regională (interregionale Beratung) || 95 || 364 || 34 549 
 Căutarea unui loc de muncă (Stellenresearch) || 100 || 683 || 68 255 
 Consiliere post angajare (Nachbetreuung/Beratung): || 165 || 900 || 148 477 
 Consiliere post angajare/păstrarea locului de muncă (Nachbetreuung/Beschaeftigungssicherung): || 35 || 1 237 || 43 308 
 Subtotal (a): || – || 1 117 741 
 (65 %) 
 Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG] 
 Alocații de formare (Transferkurzarbeitergeld): || 403 || 1493 || 601 860 
 Subtotal (b): || – || 601 860 
 (35 %) 
 Acțiuni în temeiul articolului 7 alineatul (4) din Regulamentul privind FEG 
 1. Activități pregătitoare || – || 15 750 
 2. Gestionare || – || 57 750 
 3. Informare și publicitate || – || 5 250 
 4. Control și raportare || – || 26 250 
 Subtotal (c): || – || 105 000 
 (5,75 %) 
 Costuri totale (a + b + c): || – || 1 824 601 
 Contribuție din FEG (60 % din costurile totale) || – || 1 094 760 
 * Cifre rotunjite ||   ||   
28.         Costurile acțiunilor
identificate în tabelul de mai jos ca acțiuni în temeiul articolului 7
alineatul (1) litera (b) din Regulamentul privind FEG nu depășesc 35 %
din costurile totale ale pachetului coordonat de servicii personalizate. Autoritățile
germane au confirmat că aceste acțiuni sunt condiționate de
participarea activă a beneficiarilor vizați la activități
de căutare a unui loc de muncă sau de formare. 
Perioada de eligibilitate a
cheltuielilor
29.         Autoritățile germane
au început furnizarea serviciilor personalizate către beneficiarii vizați
la 11 aprilie 2014. Prin urmare, cheltuielile privind acțiunile menționate
la rubricile subtotal (a) și (b) din tabelul de mai sus sunt eligibile
pentru o contribuție financiară din FEG de la 11 aprilie 2014
până la 29 iulie 2016.
30.         Autoritățile germane
au început înregistrarea cheltuielilor administrative pentru implementarea FEG
la 1 martie 2014. Prin urmare, cheltuielile privind acțiunile de
pregătire, gestionare, informare și publicitate, control și
raportare, respectiv subtotalul (c) din tabelul de mai sus sunt eligibile
pentru o contribuție financiară din FEG de la 1 martie 2014 până
la 29 ianuarie 2017.
Complementaritatea cu acțiunile
finanțate prin fonduri naționale sau ale Uniunii
31.         Sursele de prefinanțare
sau de cofinanțare națională sunt bugetul federal și Bundesagentur
für Arbeit (Agenția federală pentru ocuparea forței de
muncă). Acestea finanțează contribuția națională
de 40 % și pot demara prefinanțarea măsurilor odată ce
au suficientă încredere că fondurile FEG pot fi avute în vedere.
32.         Autoritățile germane
au confirmat că măsurile descrise mai sus care primesc o contribuție
financiară din FEG nu vor beneficia în același timp de o contribuție
financiară din partea altor instrumente financiare ale Uniunii.
Procedurile pentru consultarea
beneficiarilor vizați sau a reprezentanților acestora sau a
partenerilor sociali, precum și a autorităților locale și
regionale
33.         Autoritățile germane
au indicat faptul că pachetul coordonat de servicii personalizate a fost
elaborat în consultare cu reprezentanții beneficiarilor vizați. În
urma acestor consultări, la 12 iunie 2014, Ministerul federal pentru
ocuparea forței de muncă și afaceri sociale, împreună cu
Agenția federală pentru ocuparea forței de muncă și
societatea de transfer, au prezentat pachetul planificat de servicii
personalizate reprezentanților beneficiarilor vizați, primind acordul
acestora în ceea ce privește conținutul și detaliile.
Sisteme de gestionare și control
34.         Cererea conține o
descriere a sistemului de gestionare și control, care specifică
responsabilitățile organismelor implicate. Germania a informat
Comisia că contribuția financiară va fi gestionată de
aceleași organisme din cadrul Ministerului Federal al Muncii și
Afacerilor Sociale (Bundesministerium für Arbeit und Soziales) care
administrează FSE. Cu toate acestea, în cadrul „Gruppe Europäische Fonds
für Beschäftigung”, „Referat EF 4” este autoritatea de management pentru FEG,
în timp ce autoritatea de management pentru FSE este „Referat EF 1”.
„Organisationseinheit Prüfbehörde” este autoritatea de control pentru FEG și
FSE. Aceste organisme au administrat, de asemenea, contribuțiile din FEG
acordate Germaniei în trecut.
Angajamente furnizate de statul membru în cauză
35.         Autoritățile germane
au furnizat toate garanțiile necesare cu privire la următoarele: 
–              
principiile egalității de tratament și
nediscriminării vor fi respectate în ceea ce privește accesul la acțiunile
propuse și punerea lor în aplicare;
–              
cerințele prevăzute în legislația națională
și în legislația UE privind concedierile colective au fost
respectate;
–              
în cazul în care întreprinderile care au efectuat
concedieri și-au continuat activitatea după respectivele concedieri,
acestea și-au respectat obligațiile legale care reglementează
disponibilizările și au luat măsuri corespunzătoare pentru
salariații lor;
–              
acțiunile propuse nu vor primi sprijin
financiar din partea altor fonduri sau instrumente financiare ale Uniunii și
se va evita orice fel de dublă finanțare;
–              
acțiunile propuse vor fi complementare cu acțiunile
finanțate prin fondurile structurale; 
–              
contribuția financiară din partea FEG va
fi în conformitate cu normele procedurale și de fond ale Uniunii privind
ajutorul de stat.
IMPLICAȚIILE BUGETARE
Propunerea bugetară
36.         FEG nu depășește
o sumă anuală maximă de 150 de milioane EUR (la prețurile
din 2011), după cum se prevede la articolul 12 din Regulamentul (UE,
Euratom) nr. 1311/2013 al Consiliului din 2 decembrie 2013 de stabilire a
cadrului financiar multianual pentru perioada 2014-2020[8].
37.         După examinarea cererii
în ceea ce privește condițiile prevăzute la articolul 13
alineatul (1) din Regulamentul privind FEG și luând în considerare
numărul de beneficiari vizați, măsurile propuse și
costurile estimate, Comisia propune mobilizarea unei sume de 1 094 760 EUR
din FEG, care reprezintă 60 % din costurile totale ale măsurilor
propuse, în scopul de a furniza o contribuție financiară pentru
cerere.
38.         Decizia propusă de
mobilizare a FEG va fi adoptată în comun de Parlamentul European și
de Consiliu, în conformitate cu punctul 13 din Acordul interinstituțional
din 2 decembrie 2013 între Parlamentul European, Consiliu și Comisie
privind disciplina bugetară, cooperarea în chestiuni bugetare și buna
gestiune financiară[9].
Acte aferente
39.         În același timp cu
prezentarea acestei propuneri de decizie pentru mobilizarea FEG, Comisia va
prezenta Parlamentului European și Consiliului o propunere de transfer
către linia bugetară relevantă a sumei de 1 094 760 EUR.
40.         În același timp cu
adoptarea acestei propuneri de decizie de mobilizare a FEG, Comisia va adopta,
prin intermediul unui act de punere în aplicare, o decizie privind o contribuție
financiară care va intra în vigoare la data la care Parlamentul European și
Consiliul adoptă decizia propusă de mobilizare a FEG.
Propunere de
DECIZIE A PARLAMENTULUI EUROPEAN ŞI
A CONSILIULUI
privind mobilizarea Fondului european de
ajustare la globalizare, în conformitate cu punctul 13 din Acordul
interinstituțional din 2 decembrie 2013 între Parlamentul European,
Consiliu și Comisie privind disciplina bugetară, cooperarea în
chestiuni bugetare și buna gestiune financiară
(cererea EGF/2014/014 DE/Aleo Solar)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Regulamentul (UE) nr. 1309/2013
al Parlamentului European și al Consiliului din 17 decembrie 2013
privind Fondul european de ajustare la globalizare (2014-2020) și de
abrogare a Regulamentului (CE) nr. 1927/2006[10],
în special articolul 15 alineatul (4),
având în vedere Acordul interinstituțional
din 2 decembrie 2013 dintre Parlamentul European, Consiliu și Comisie
privind disciplina bugetară, cooperarea în chestiuni bugetare și buna
gestiune financiară[11],
în special punctul 13,
având în vedere propunerea Comisiei Europene,
întrucât:
(1)       Fondul european de ajustare
la globalizare (FEG) a fost creat pentru a oferi sprijin lucrătorilor
concediați și persoanelor care desfășoară o activitate
independentă a căror activitate a încetat din cauza
modificărilor structurale majore intervenite în practicile comerciale
internaționale, generate de globalizare, ca urmare a continuării
crizei economice și financiare mondiale care a făcut obiectul
Regulamentului (CE) nr. 546/2009[12]
sau ca urmare a unei noi crize economice și financiare mondiale, precum și
pentru a le oferi asistență în reintegrarea pe piața muncii.
(2)       FEG nu depășește
o sumă anuală maximă de 150 de milioane EUR (la prețurile
din 2011), după cum se prevede la articolul 12 din Regulamentul (UE,
Euratom) nr. 1311/2013.
(3)       La 29 iulie 2014, Germania a
depus o cerere de mobilizare a FEG în ceea ce privește concedierile[13] de la Aleo Solar AG și
de la două filiale din Germania, care a fost completată cu informații
suplimentare, astfel cum se prevede la articolul 8.3 din Regulamentul (UE) nr. 1309/2013.
Această cerere îndeplinește condițiile pentru stabilirea unei
contribuții financiare din partea FEG, astfel cum sunt prevăzute la
articolul 13 din Regulamentul (UE) nr. 1309/2013.
(4)       Prin urmare, ar trebui
mobilizat FEG pentru a oferi o contribuție financiară în valoare de 1 094 760
EUR ca răspuns la cererea depusă de Germania,
ADOPTĂ PREZENTA DECIZIE: 
Articolul 1
În cadrul bugetului general al Uniunii Europene
pentru exercițiul financiar 2015, se mobilizează FEG pentru alocarea
sumei de 1 094 760 EUR sub formă de credite de angajament și
credite de plată.
Articolul 2
Prezenta
decizie se publică în Jurnalul Oficial al Uniunii Europene.
Adoptată la Bruxelles,
Pentru Parlamentul European                       Pentru
Consiliu
Președintele                                                  Președintele
[1]               JO L 347, 20.12.2013, p. 855.
[2]               Regulamentul (CE) nr. 1893/2006 al Parlamentului
European și al Consiliului din 20 decembrie 2006 de stabilire a
Nomenclatorului statistic al activităților economice NACE a doua
revizuire și de modificare a Regulamentului (CEE) nr. 3037/90 al
Consiliului, precum și a anumitor regulamente CE privind domenii
statistice specifice (JO L 393, 30.12.2006, p. 1).
[3]               În conformitate cu articolul 7 al patrulea paragraf din
Regulamentul (CE) nr. 1309/2013.
[4]               Regulamentul (UE) nr. 1046/2012 al Comisiei din 8
noiembrie 2012 de punere în aplicare a Regulamentului (CE) nr. 1059/2003 al
Parlamentului European și al Consiliului privind instituirea unui
nomenclator comun al unităților teritoriale de statistică (NUTS)
privind transmiterea seriilor temporale privind noua împărțire
regională (JO L 310, 9.11.2012, p. 34).
[5]               În sensul articolului 3 litera (a) din Regulamentul
privind FEG.
[6]               http://www.pwc.com/en_US/us/technology/assets/pwc-pv-sustainable-growth-index.pdf
[7]               Cele mai mari 33 de întreprinderi din sectorul energiei
solare tranzacționate public la nivel mondial, clasificate în funcție
de performanța creșterii și de eficiența lor
financiară și operațională
[8]               JO L 347, 20.12.2013, p. 884.
[9]               JO C 373, 20.12.2013, p. 1.
[10]             JO L 347, 20.12.2013, p. 855.
[11]             JO C 373, 20.12.2013, p. 1.
[12]             OJ L 167, 29.6.2009, p.26.
[13]             În sensul articolului 3 litera (a) din Regulamentul
privind FEG.